**Informácia zo Zhromaždenia delegátov SBD II. Košice**

V súvislosti s aktuálnym stavom ohľadom šírenia pandémie COVID-19 sa plánované rokovanie zasadnutia Zhromaždenia delegátov SBD II. Košice uskutočnilo dňa 25. 5. 2020 rozhodovaním formou písomného hlasovania.

Takýto postup umožnil § 5 zákona č. 62/2020 Z.z. o niektorých mimoriadnych opatreniach v súvislosti so šírením nebezpečnej nákazlivej choroby COVID-19 a v justícii a ktorým sa menia a doplňujú niektoré zákony.

Predstavenstvo SBD II. Košice v súlade s čl. 66 bod 3 písm. D/ Stanov družstva predložilo delegátom Zhromaždenia delegátov na  schválenie Riadnu individuálnu účtovnú závierku SBD II. Košice za rok 2019, návrh na vysporiadanie dosiahnutého hospodárskeho výsledku za rok 2019 a Výročnú správu SBD II. Košice za rok 2019.

Delegáti formou písomného hlasovania schválili Riadnu individuálnu účtovnú závierku SBD II. Košice za rok 2019, Výročnú správu SBD II. Košice za rok 2019 a vysporiadanie dosiahnutého hospodárskeho výsledku SBD II. Košice za rok 2019 vo výške 9 691 Eur zúčtovaním do Fondu rozvoja a hmotnej stimulácie.

Zhromaždenie delegátov SBD II. Košice ďalej schválilo audítora na vykonanie auditu účtovnej závierky SBD II. Košice pre rok 2020 spoločnosť AGIVA, s r. o. Masarykova 16, 080 01 Prešov, zmenu Stanov SBD II. Košice, ktorá sa týkala legislatívneho doplnenia Stanov o možnosť rozhodovania v čase mimoriadnej situácie alebo núdzového stavu v orgánoch družstva aj písomným hlasovaním, zmenu Rokovacieho poriadku Zhromaždenia delegátov vyvolanej v dôsledku zmeny Stanov SBD II. Košice.

Vyhodnotenie písomného hlasovania:

* počet delegátov zhromaždenia delegátov : 117
* počet vydaných hlasovacích lístkov: 117
* počet odovzdaných hlasovacích lístkov: 103
* počet platných hlasovacích lístkov: 102
* počet neplatných hlasovacích lístkov: 1
* počet hlasov potrebných k prijatiu uznesenia: 52

Na písomnom hlasovaní sa s počtom odovzdaných platných hlasovacích lístkov 102 zúčastnilo 87,18% delegátov, čo predstavuje nadpolovičnú väčšinu z počtu delegátov Zhromaždenia delegátov.

Rozhodovanie Zhromaždenia delegátov SBD II. Košice konané dňa 25. 5. 2020 formou písomného hlasovania za účasti 87,18% delegátov prebehlo právoplatne. Všetky uznesenia Zhromaždenia delegátov boli prijaté a schválené s potrebným počtom hlasov nadpolovičnej väčšiny Zhromaždenia delegátov, ktorí sa zúčastnili písomného hlasovania.

Ing. Vojtech Molnár

riaditeľ SBD II. Košice, v.r.